Adrianus episcopus seruus seruorum die dilectis filiis abbati et uniuersis fratribus Vizeliacensibus salutem et apostolicam benedictionem. Quanto monasterium uestrum ad ius beati Petri specialius dinoscitur pertinere, tanto ad dirigendum et ampliandum statum ipsius attentius nos conuenit laborare. Peruenit autem ad nos, dilecte in domino fili abbas, te tabulam nummulariorum contra tenorem priuilegiorum apostolice sedis Simoni de Siluiniaco in primordio tue prelationis, cum nondum tibi eorundem priuilegiorum tenor innotuisset, reclamantibus fratribus tuis concessisse. Vnde quia nec bona uestri monasterii aliqua leuitate diminui nec priuilegia predecessorum nostrorum patimur uiolari, per p(resentia) scri(pta) u(obis) m(andamus) quatinus, si ita se res habet, et tabulam illam ad manus uestras et proprietatem ecclesie uelociter reuocetis et quae ad proprietatem monasterii pertinent donare, uendere uel quomodolibet alienare nullatenus presumatis. Alioquin grauiter in uos noueritis uindicandum. Data Beneuentum XI Kal. Decembris.